jan Epajan Linkon anu jan Epawan Linkon (toki Inli: Abraham Lincoln) li jan lawa nanpa 16 pi ma Mewika. utala kipisi pi ma Mewika la, ona li jan lawa. ona li kama lon ma Kentaki.
tenpo pini la, ma lili pi ma Mewika seli li wile e ni: jan li ken jo e jan pimeja. taso, ma lili pi ma Mewika lete li wile ala e ni. kulupu lawa pi ma Mewika li kipisi tan ni. jan lawa la, jan pi ma lili lete li anu e jan Linkon. jan Linkon li wile ala e ma tu. tenpo sike nanpa 1861 la, ma lili pi ma Mewika seli li kipisi e ma, li mama e ma lawa sin. ma tu li utala.
tenpo utala la, jan Linkon li pali e lipu lawa pi weka jo jan (toki Inli: Emancipation Proclamation). tenpo sike kama nanpa tu tu la, utala li pini. ma tu li kama wan. tan ni la, jan Son Wi Pu (toki Inli: John Wilkes Booth) li moli e jan Linkon lon tenpo sike nanpa 1865.